**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  12 – 6 – 2024

 **ΑΜΑΡΟΥΣΙΟΥ Αρ. Πρ.:** 172

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΔΗΜΟ ΛΥΚΟΒΡΥΣΗΣ – ΠΕΥΚΗΣ**

**Κοινοποίηση: ΥΠΑΙΘΑ, Δ/νση Π. Ε. Β΄ Αθήνας, Ένωση Γονέων & Κηδεμόνων Λυκόβρυσης – Πεύκης, Δ. Ο. Ε., Συλλόγους Εκπ/κών Π. Ε. της χώρας**

**Θέμα: « Μη αναστολή λειτουργίας των σχολικών μονάδων του Δήμου Λυκόβρυσης – Πεύκης για την Πέμπτη 13 – 6 – 2024 ημέρα με ακραίες θερμοκρασίες καύσωνα».**

Κε Δήμαρχε Λυκόβρυσης – Πεύκης,

με έκπληξη είδαμε ότι ο Δήμος Λυκόβρυσης – Πεύκης, αν και προχώρησε σε αναστολή λειτουργίας των σχολικών μονάδων της πρωτοβάθμιας εκπαίδευσης την Τετάρτη 12 – 6 – 2024 λόγω ακραίων θερμοκρασιών καύσωνα, δεν έπραξε το ίδιο και για την Πέμπτη 13 – 6 – 2024 ημέρα κατά την οποία αναμένεται η κορύφωση του φαινομένου του πρωτοφανούς για την εποχή καύσωνα που πλήττει τη χώρα μας.

Σας επισημαίνουμε, για άλλη μια φορά, α) την πλήρη έλλειψη μέσων προστασίας από τον καύσωνα που αντιμετωπίζουν τα Δημοτικά Σχολεία και Νηπιαγωγεία του Δήμου Λυκόβρυσης – Πεύκης (ανυπαρξία κλιματιστικών μηχανημάτων ή έστω ανεμιστήρων στις αίθουσες, πλήρης έλλειψη σκιασμένων εσωτερικών αύλειων χώρων για τους μαθητές και εκπαιδευτικούς, χρήση αιθουσών ελαφράς προκατασκευής – container – για τα Νηπιαγωγεία κ.λπ.) και β) την ύπαρξη πολλών εκπαιδευτικών και μαθητών με προβλήματα υγείας ευάλωτων στον καύσωνα.

Επιπρόσθετα σας τονίζουμε ότι όλοι οι γειτονικοί Δήμοι του Δήμου Λυκόβρυσης – Πεύκης με αποφάσεις τους έχουν προβεί στην αναστολή λειτουργίας των σχολικών μονάδων της πρωτοβάθμιας εκπαίδευσης των περιοχών ευθύνης τους για την Πέμπτη 13 – 6 – 2024.

Για όλους τους παραπάνω λόγους σας καλούμε να προβείτε άμεσα στη λήψη ανάλογης απόφασης για την αναστολή λειτουργίας των σχολικών μονάδων της πρωτοβάθμιας εκπαίδευσης για την Πέμπτη 13 – 6 – 2024 ώστε να προστατευθεί η υγεία μαθητών και εκπαιδευτικών από τον καύσωνα που πλήττει τη χώρα μας.

Παρακαλούμε για τις δικές σας ενέργειες.

